  Виталий Пронин 24 пыласькон инты пӧлысь 10-эз усьтӥськозы городъёсын, 14-ез - гуртъёсын.Элькунамы вань куронъёслы тупась пыласькон интыос туннэ нуналлы 6: быдэн одӥген - Ижын, Глазовын, Можгалан, Сарапулын но 2 - Воткаын.Отысь тыметъёсысь вулэн ӟечлыкез эскеремын ни. Чакламын юон вуэн пичи фонтанъёс но. Выль куронъёсъя соос одно луыны кулэ. Мукет 18 пляжъёс матысь дыре дасямын луозы.- 24 пыласькон инты пӧлысь 10-эз усьтӥськозы городъёсын, 14-ез - гуртъёсын, - пусйиз Россиысь МЧС-лэн Удмурт Республикая Валтӥсь управлениезлэн кивалтӥсез Пётр Фомин. - Нош малы пыласькыны уз луы гуртъёсысь тросаз тыметъёсын? Соос 315 пала! Пӧсь куазь луиз ке, калык уз учкы, лэземын-а, ӧвӧл-а жомбылляськыны - пыроз шуре.Шаерысьтымы валтӥсь спасатель алӥз ни гурт поселениослэсь кивалтӥсьёссэс: кин ке выйиз ке, та понна соосты кыл кутон улэ кыскыны луоз.Та ужпум эскеремын ни Удмуртилэн Тӧроез дорын но. муниципал кылдытэтъёслэн кивалтӥсьёссылы 10-тӥ июнёзь пляжъёсты радъяны ӵектэмын. Ву дурын шутэтскон интыос радъяны кутскизы Дэри, Кизнер, Красногорск, Пичи Пурга, Якшур-Бӧдья ёросъёсын. Коньдон тырмымтэ вылэ чӧлско Камбарка, Можга, Сарапул, Сьӧлта, Сюмси, Юкаменск но Яр ёросъёсын.Жаляса верано, элькунысьтымы тыметъёс вылын туэ понна 2 шимес учыр пусъемын ни. Иж прудэ выйиз 16 аресъем пияш, Камбаркаысь тыметын шедьтэмын 19 аресъем студентлэн шӧйыз.Элина Васильева Туспуктӥз А. Горбунов   .  